10/10/2013 | Administración LocalMunicipal
Val do Dubra
Anuncio aprobación bases convocatoria axudas actividade aprende inglés, curso 2013-2014

Aprobadas pola Xunta de Goberno Local na súa sesión de data 12/09/2013 as bases das axudas á actividade Aprende Inglés, curso 2013/2014, do Concello de Val do Dubra fanse públicas para o seu coñecemento e para os efectos da presentación de solicitudes polas persoas interesadas. Visto o interese do concello de Val do Dubra en participar na formación cultural dos seus veciños/as. Vistas as competencias coas que conta o concello en materia educativa e cultural ao abeiro do disposto no artigo 25.2 m) e 28 da lei 7/1985 do 2 de abril. Visto que no concello vaise levar a cabo unha actividade formativa encamiñada á aprendizaxe da lingua inglesa, e o interese do concello en promover a formación dos veciños/as, así como a proposta presentada para levar a cabo a financiación da actividade APRENDE INGLÉS, a través da concesión dunha axuda económica a todos aqueles que participen nela. Vista a proposta de bases para rexer o procedemento. A XUNTA DE GOBERNO LOCAL, EN VOTACIÓN ORDINARIA E POR UNANIMIDADE ACORDA: Primeiro.- Aprobar as bases que van a rexer a convocatoria pública co seguinte teor: 1.- OBXECTO. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Decreto 11/2009, do 8 de xaneiro, polo que se aproba o Regulamento da Lei, así como no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, esta convocatoria ten por obxecto establecer os criterios e procedementos para a concesión de subvencións destinadas ao financiamento dos gastos efectuados durante o período 1/10/2013 ata o fin do curso académico polos alumnos/as matriculados na actividade APRENDE INGLÉS no Concello de Val do Dubra, sempre que os alumnos estiveran matriculados durante o curso 2013/2014, de acordo todo isto cos principios de obxectividade, concorrencia e publicidade. A través da presente convocatoria, a Concellaría de Educación proponse a consecución dos seguintes obxectivos: 1.1.- Obxectivos estratéxicos, ou de primeiro nivel. - Propiciar que a poboación tanto en idade escolar como non escolar integrada en familias con menos recursos dispoña da posibilidade de optar ao normal desenvolvemento da súa aprendizaxe, centrando o esforzo orzamentario na educación.1.2.- Obxectivos instrumentais, ou de segundo nivel. Para a consecución dos obxectivos estratéxicos establécense as seguintes liñas de actuación, ou obxectivos de segundo nivel: - A colaboración financeira mediante o outorgamento dunha axuda económica para facer fronte ao pagamento das cotas da actividade APRENDE INGLÉS.2.- GASTOS SUBVENCIONABLES.2.1.- Gastos subvencionados Terán a consideración de gastos subvencionables os derivados das cotas da actividade APRENDE INGLÉS.2.2.- Momento de realización dos gastos financiados. Os gastos obxecto de subvención deberán ter sido efectuados no período que vai do 01/10/13 ata o fin do curso académico.3.-ORZAMENTO. A contía máxima destinada a esta convocatoria ascende a 5.000 €, imputables á aplicación orzamentaria 324.48000. A aprobación da presente convocatoria queda sometida á condición suspensiva da entrada en vigor do orzamento municipal do exercicio 2014, no que se conteñan os créditos adecuados e suficientes para atender as solicitudes que se presenten ao abeiro desta. Consonte ao anterior, non poderá realizarse acto ningún que supoña directa ou indirectamente compromiso municipal de transcendencia orzamentaria en tanto non se cumpra a condición suspensiva citada no apartado anterior.4.- CONTÍA DAS ACHEGAS. As contías a conceder ao abeiro desta convocatoria serán as seguintes: 10 €/persoa/mes 5- DESTINATARIOS. Poderán optar a estas subvencións os pais e nais -ou titores legais- dos nenos e nenas, así como as persoas maiores de idade, matriculados na actividade APRENDE INGLÉS no curso escolar 2013/2014 que se vai levar a cabo no concello de Val do Dubra. Os solicitantes deberán cumprir, ademais dos requisitos recollidos no artigo 13.2 da Lei 18/2003, do 17 de novembro, xeral de subvencións, os que de seguido se relacionan: 1. As/os alumnas/os para os que se solicita as axudas deben estar matriculados no curso escolar 2013/2014 na actividade APRENDE INGLÉS do concello de Val do Dubra. Calquera falsidade ou omisión de datos será causa de denegación da achega. Os solicitantes deberán estar ao corrente no cumprimento das súas obrigas coa Axencia Estatal da Administración Tributaria e coa Seguridade Social; así mesmo, deberán estar ao corrente das súas obrigas co Concello de Val do Dubra. Os solicitantes non poderán ter pendente de xustificación ningunha axuda anterior do Concello, a non ser que lles fora concedida unha prórroga.6.- LUGAR E PRAZO DE PRESENTACIÓN DE SOLICITUDES.6.1.- Lugar de presentación. As solicitudes deberán presentarse no rexistro xeral do Concello de Val do Dubra, ou en calquera outro rexistro público aos que se refire o artigo 38.4 da Lei 30/92, do 26 de novembro, de réxime xurídico das Administracións Públicas e do procedemento administrativo común.6.2.- Prazo de presentación. O prazo para presentar as solicitudes será do 1 de outubro ao 25 de outubro do 2013.6.3.- Documentación integrante das solicitudes. As solicitudes deberán achegarse nos modelos normalizados que figuran como anexos ás presentes bases: ANEXO 1 SOLICITUDE DE SUBVENCIÓN. ANEXO 2 CERTIFICADO DE MATRÍCULA NO CENTRO DE ENSINO. ANEXO 3 DECLARACIÓN RESPONSABLE DO SOLICITANTE.7.- TRAMITACIÓN E RESOLUCIÓN.7.1 Tramitación A presente convocatoria será tramitada pola Concellaría delegada en materia de Educación. A concesión das subvencións realizarase en réxime de concorrencia competitiva, e será aprobada despois da proposta motivada da Concellaría delegada en materia de Educación, unha vez quede acreditado no expediente que da información que consta no seu poder, se derive que os solicitantes reúnen todos os requisitos para acceder á condición de beneficiarios.7.2 Valoración das solicitudes. O único criterio a considerar será o feito de estar matriculado na actividade APRENDE INGLÉS durante o curso 2013/2014.7.3.-Notificación e publicidade da resolución de concesión. O expediente así tramitado someterase á Xunta de Goberno local. A súa resolución notificaráselles a todos os solicitantes no prazo máximo de un mes desde o remate do prazo de presentación de solicitudes, expresando, de xeito motivado, se foi desestimada ou estimada a solicitude, para os efectos de posibles recursos. A dita resolución expresará a contía máxima concedida. O acordo de concesión quedará sometido á condición suspensiva indicada na Base 3ª. Cumprida esta condición, a concesión en firme das subvencións xerará un dereito en favor do/a beneficiario/a e o correlativo compromiso para o concello, compromiso que só será esixible cando se acredite o cumprimento das finalidades que motivaron a súa concesión en prazo e forma. Aceptación da subvención. No prazo de dez (10) días naturais seguintes ao da publicación da resolución, os/as beneficiarios/as das achegas deberán comunicarlle ao Concello de Val do Dubra, por escrito, a non aceptación. Se transcorrido ese prazo non se fixese manifestación expresa en ningún sentido, entenderase aceptada a achega concedida. Contra a desestimación expresa ou presunta das solicitudes presentadas poderán formularse os recursos que procedan.8.- XUSTIFICACIÓN E PAGAMENTO.8.1.- Prazo de xustificación. O prazo de xustificación finalizará o 31 de decembro de 2013, agás que se conceda unha prórroga, a instancia de parte.8.2.- Documentación xustificativa. A obriga de xustificar a achega concedida será cumprida mediante a presentación da correspondente MEMORIA XUSTIFICATIVA, de acordo co modelo que se recolle como ANEXO 4 a estas bases.8.3.- Tramitación da xustificación. Á vista da documentación xustificativa presentada, logo do informe acreditativo de que da información que consta no seu poder se deriva que os beneficiarios achegaron a totalidade de documentación xustificativa esixida, o órgano competente valorará o cumprimento da actividade subvencionada e, se a documentación é correcta, procederase á aprobación, se é o caso, das xustificacións presentadas. En caso de que a documentación xustificativa fora incorrecta, o órgano que tramite o expediente formulará o correspondente requirimento, con advertencia de que de non proceder á emenda das eivas advertidas no prazo de dez días hábiles, consideraráselle desistido do procedemento, o que implicará a renuncia á achega concedida. Para a valoración do cumprimento da finalidade básica da subvención e o seu pagamento, terase en conta o seguinte: - No caso de que se xustifique gasto por un importe igual ou superior á achega concedida, aboarase a totalidade da subvención concedida. - No caso de que se xustifique gasto inferior ao 100% da achega concedida, aboarase o importe xustificado. En aplicación destes criterios, o informe emitido polo departamento xestor indicará o importe da subvención que proceda aboar ao beneficiario.8.4.- Xustificación extemporánea e perda da subvención. Vencidos os prazos e prórrogas sinalados nas bases sen que o beneficiario da subvención xustificase o cumprimento da finalidade que motivou o seu outorgamento, a unidade xestora emitirá un requirimento para que, no prazo improrrogable de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei xeral de subvencións. Para o cobro da subvención os beneficiarios deberán ter ao corrente as súas obrigas tributarias, coa Seguridade Social e co Concello de Val do Dubra.9.- CONTROL POSTERIOR DAS ACHEGAS CONCEDIDAS. Para os efectos previstos no artigo 75.3 do RD 887/2006, do 21 de xullo, polo que se aproba o Regulamento da lei xeral de subvencións, a comprobación das achegas concedidas levarase a cabo do seguinte xeito: 9.1.- Número total de expedientes obxecto de revisión. a) As solicitudes presentadas serán numeradas en función do número de asento no Rexistro Xeral do Concello. b) De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes que se revisen non será nunca inferior a dous.9.2.- Expedientes obxecto de revisión. Os expedientes concretos obxecto de revisión serán seleccionados do seguinte xeito: a) A solicitude presentada en último lugar será revisada sempre. b) Os demais expedientes que se revisen serán os consecutivamente anteriores ao indicado no anterior apartado.10.- REINTEGRO DAS SUBVENCIÓNS: As subvencións serán reintegradas nos supostos previstos no artigo 37 da Lei 38/2003 do 17 de novembro.11.- OUTRAS SUBVENCIÓNS OU AXUDAS: As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou entes privados, sempre e cando o importe total do conxunto das mesmas non supere o custe da actividade ou investimento subvencionado. Os/as beneficiarios/as de subvencións quedarán sometidos ás responsabilidades e réxime sancionador disposto na Lei xeral de subvencións e, se é o caso, ao disposto no Código Penal (Lei orgánica 10/85). DISPOSICIÓNS ADICIONAIS. Disposición adicional primeira A falta de xustificación na forma e nos prazos sinalados poderá ocasionar as responsabilidades que correspondan. As entidades beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins aos que se dedica a subvención se corresponden cos fins para os que se solicitara e concedera a axuda, e para verificar se cumpren todas as condicións esixidas para a concesión da subvención ou axuda. Disposición adicional segunda Para o non previsto nesta convocatoria serán de aplicación as normas incluídas nas Bases de execución do orzamento xeral do Concello a para o exercicio de 2013, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Disposición adicional terceira Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. Disposición adicional cuarta. Contra estas bases, que esgotan a vía administrativa, os interesados poderán interpor recurso potestativo de reposición no prazo dun mes, contado a partir do día seguinte ao da publicación destas bases no Boletín Oficial da Provincia, ante o alcalde, segundo o disposto na Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben poderán presentar directamente recurso contencioso-administrativo, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo). SOLICITUDE DE SUBVENCIÓN. Nome DNI Enderezo Localidade Teléfono Correo electrónico Tendo coñecemento da liña de axudas convocada polo Concello de Val do Dubra para a actividade APRENDE INGLÉS curso 2013/2014, SOLICITO, ao abeiro da mesma, a concesión dunha achega para os gastos derivados da mesma. Documentación complementaria que se achega co modelo de solicitude (marcar). - Fotocopia cotexada do documento de identidade do solicitante. - Certificación da entidade bancaria na que conste o código de conta e o solicitante da axuda - Declaración de atoparse ao corrente nas súas obrigas tributarias e coa Seguridade Social Val do Dubra, _______ de __________________de 2013 O/A solicitante. CERTIFICADO DE MATRÍCULA NO CENTRO DE ENSINO. D / Dª. ________________________________________________________________________, Secretario/a do centro ________________________________________________________ CERTIFICO Que o/a alumno/a _____________________________________________________, está matriculado/a e cursa integramente neste centro estudos de _____________________________________________, durante o curso 2013/2014. _______ de __________________de 2013 O/A Secretario/a do centro. DECLARACIÓN RESPONSABLE DO SOLICITANTE. D./Dª._________________________________________________co DNI.______________, de conformidade co establecido nas bases da convocatoria de axudas para a actividade APRENDE INGLÉS no curso 2013/2014 DECLARO: 1. Que coñezo e acepto as bases da convocatoria e que non estou afectado en causa de incompatibilidade ou incapacidade algunha para percibir subvencións da administración pública.2. Que me someto ás actuacións de comprobación e á achega da documentación que o Concello de Val do Dubra poida acordar para comprobar que as actuacións ás que dedique a subvención, no caso de que me fose concedida, se corresponden cos fins para os que se solicita.3. Que estou ao corrente das obrigas tributarias e coa Seguridade Social. Os abaixo asinantes, coñecedores das bases da convocatoria, AUTORIZAMOS ao Concello de Val do Dubra para solicitar no noso nome as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas (EN CASO DE NON OUTORGAR AUTORIZACIÓN, O INTERESADO DEBERÁ ACHEGAR ORIXINAIS (OU COPIAS COTEXADAS) DAS CORRESPONDENTES CERTIFICACIÓNS). Nome e apelidos NIF Sinatura Val do Dubra, _______ de __________________de 2013 O/A solicitante. CONTA XUSTIFICATIVA D./Dª.__________________________________________________________________________________________ co DNI. _______________________, de conformidade co establecido nas bases da convocatoria de axudas para actividade APRENDE INGLÉS curso 2013/2014, DECLARO Que os gastos financiados con esta achega son os seguintes: OUTRAS ACHEGAS QUE FINANCIARON ESTES GASTOS Subvencións. Administración concedente.- Importe.- Total ___________________________ € Val do Dubra, _______ de __________________de 2013 O/A solicitante. Segundo.- Publicar o correspondente anuncio no BOP e no taboleiro de edictos do concello. Val do Dubra, 30 de setembro de 2013 A alcaldesa en funcións Susana Iglesias Blanco